Yousef Hadaoui

Yousef Mourad Hadaoui (født 1981) er en norsk komiker og skuespiller. Han har drevet med komedie i ulike former i flere år og vært på TV siden 2010. Han er også en forkjemper for samfunnskritisk satire, et tema han blant annet har snakket om på NRK. Han har også ytret at norsk media er for feige angående å lage humor om fordommer og religion.Media tør ikke sende Islam-satire, Kampanje.com Muslimsk komiker refser media, Rights.no

 Liv og virke 
Hadaoui er født i Marokko, men oppvokst på Bøler i Oslo.

Han var stuntreporter i Storbynatt med Harald Eia og Bård Tufte Johansen i 2010. Programmet fikk mye oppmerksomhet for et skjult kamera-innslag, hvor Hadaoui lurte kjente norske feminister som Brita Cappelen Møystad, Martine Aurdal og Hege Storhaug til å dekke seg til med hijab. Klippet ble omtalt av Aftenposten som tidløs klassiker.

Så ble han ansatt av produksjonsselskapet Monkberry som komiker til TVNorge-programmet Anne-Kat med Anne-Kat. Hærland. Her fikk han oppmerksomhet ved flere innslag. Blant annet «Ylvis-sparking» på Grønland,* Ylvis Sparking på Grønland, Seher.no «Blikking» utenfor USA og Israels ambassader og et skjult-kamera innslag hvor han fikk Justin Bieber-fans til å lese opp en islamsk trosbekjennelse i bytte mot konsertbilletter. Bieber stunt fra Anne-kat fanger opp av arabisk tv-kanal, Nettavisen 

Han har også hatt en rekke roller som skuespiller, blant annet i Haram (2014) og Meglerne (2014) med Truls Svendsen og Henriette Steenstrup.

I 2014 startet han YouTube-kanalen og Facebook-siden Svart humor hvor han legger ut egenproduserte skjult kamera-innslag, tidligere tv-opptredener og andre komikeres innslag som faller under paraplyen «Svart Humor», som raskt fikk en lojal følgerskare og per mai 2016 har Facebook-siden 35 000 følgere og den mest sette videoen er sett av over 700 000 ganger. Svart Humor på Youtube Januar 2017 ble Svart humor også et eget TV-program på NRK3 og Hadaoui ble nominert til beste mannlige programleder foran Gullruten 2017.

Hadaoui mottok Oslo bys kunstnerpris for 2018. I begrunnelsen het det at han er en «forkjemper for samfunnskritisk satire som utfordrer norske medier ved å lage humor om fordommer og religion».

 Bibliografi 


 Referanser 

 Eksterne lenker 

  Frykter ikke for feminist-profilen etter hijab-spøk VG 2. november 2010

Kategori:Norske komikere
Kategori:Norske TV-programledere
Kategori:71 grader nord kjendis-deltakere
Kategori:Programledere for NRK TV
Kategori:Nordmenn født i Marokko
Kategori:Personer fra Oslo